ІНФАРМАЦЫЙНЫ ЛІСТ

|  |  |
| --- | --- |
| logoБеларуская сельскагаспадарчая бібліятэка імя І.С. Лупіновіча Нацыянальнай акадэміі навук Беларусі | IY2025Інстытут мовазнаўства імя Якуба Коласа Цэнтра даследаванняў беларускай культуры, мовы і літаратуры Нацыянальнай акадэміі навук Беларусі |

**27 лістапада 2025 г.** Беларуская сельскагаспадарчая бібліятэка імя І.С. Лупіновіча Нацыянальнай акадэміі навук Беларусі і Інстытут мовазнаўства імя Якуба Коласа Цэнтра даследаванняў беларускай культуры, мовы і літаратуры Нацыянальнай акадэміі навук Беларусі праводзяць **Міжнародную навуковую канферэнцыю «Актуальныя праблемы сельскагаспадарчай тэрміналогіі»**.

ПРАБЛЕМНАЕ ПОЛЕ КАНФЕРЭНЦЫІ:

* Сельскагаспадарчая тэрміналогія і тэрмінаграфія: рэтраспектыва развіцця, сучасны стан і перспектывы.
* Актуальныя напрамкі і праблемы даследавання сельскагаспадарчай спецыяльнай лексікі.
* Асаблівасці ўтварэння і функцыянавання тэрмінаў розных сфер сельскагаспадарчай галіны.
* Узаемаўплывы розных дысцыплін і прадметных абласцей і сельскагаспадарчай тэрміналогіі.
* Дыялекты і архаізмы ў сучаснай сельскагаспадарчай тэрмінасістэме.
* Роля глабалізацыі і інтэрнацыяналізацыі ў фарміраванні аграрнай лексікі.
* Сінанімія, дублетнасць, эквівалентнасць і варыятыўнасць тэрмінаў у сельскагаспадарчай спецыяльнай лексіцы. Праблемы гарманізацыі, нарматыўнасці і стандартызацыі аграрнай тэрміналогіі.
* Сельскагаспадарчыя тэрміны і паняцці ў розных відах камунікацыі. Роля тэрміналогіі ў фармалізаваным прадстаўленні аграрных навуковых ведаў.
* Тэарэтычныя і практычныя праблемы методыкі выкладання прафесійнай сельскагаспадарчай лексікі.
* Аграрная тэрміналогія ў кантэксце корпусных даследаванняў і камп’ютарнай лінгвістыкі.
* Уцягнутасць тэрміналогіі ў сучасную пошукавую інфраструктуру глабальнай вэб-прасторы: распрацоўка, вядзенне і выкарыстанне лічбавых лінгвістычных сродкаў (корпусаў, слоўнікаў, тэзаўрусаў, інфармацыйна-пошукавых моў і інш.).

Рабочыя мовы канферэнцыі: беларуская, руская, англійская.

ПАТЭНЦЫЙНЫЯ ЎДЗЕЛЬНІКІ КАНФЕРЭНЦЫІ:

* навукоўцы, пачынаючыя даследчыкі, аспіранты, дактаранты;
* выкладчыкі ўстаноў адукацыі;
* кіраўнікі і спецыялісты, якія працуюць у сферы навукі, адукацыі, культуры, інфармацыі, рэдакцыйна-выдавецкай дзейнасці, сельскай гаспадаркі;
* усе, хто цікавіцца пытаннямі філалогіі і лінгвістыкі.

УМОВЫ ЎДЗЕЛУ:

Да **15 верасня 2025 г.** даслаць тэкст даклада ў аргкамітэт канферэнцыі па электроннай пошце: .

Да **15 кастрычніка 2025 г.** неабходна прайсці рэгістрацыю на сайце бібліятэкі: <https://belal.by/>.

Час выступу (уключаючы дыскусію) на пленарным паседжанні – **да 25 хвілін**, на секцыйных паседжаннях – **да 15 хвілін**.

Рэгістрацыйны ўнёсак за ўдзел у канферэнцыі не патрабуецца.

Аплата праезду, пражывання і харчавання – за кошт удзельнікаў канферэнцыі або накіроўваючых устаноў (арганізацый).

ДАКЛАДЫ:

Прымаюцца арыгінальныя працы, якія маюць навуковае і прыкладное значэнне, адпавядаючыя тэматычным напрамкам канферэнцыі і не апублікаваныя дзе-небудзь раней.

Аб’ём тэксту даклада разам з анатацыяй, малюнкамі, дадаткамі, схемамі і інш. – не больш за 6 старонак фармату А4. Адзін удзельнік можа быць аўтарам не больш чым двух дакладаў.

Матэрыялы зборніка будуць размешчаны на платформе Навуковай электроннай бібліятэкі eLIBRARY.RU і ў Расійскім індэксе навуковага цытавання (РІНЦ) па адрасе: [http://elibrary.ru](http://elibrary.ru/).

Тэксты дакладаў павінны адпавядаць наступным патрабаванням:

* тэкст у рэдактары Word, шрыфт Times New Roman (Times New Roman Cyrillic) у звычайным напісанні, кегль – 14 пт;
* міжрадковы інтэрвал – адзін міжрадковы інтэрвал;
* выраўноўванне па шырыні тэксту;
* абзацны водступ – 1,25 мм;
* палі: верхняе і ніжняе – 20 мм, левае – 25 мм, правае – 10 мм;
* схемы, дыяграмы, фатаграфіі, сканаваныя віды экранаў і інш. малюнкі – у фармаце JPG;
* індэкс УДК – выраўноўванне злева, без абзацнага водступа;
* на беларускай, рускай і англійскай мовах: назва даклада (шрыфт паўтлусты); прозвішча, ініцыялы аўтара (суаўтараў); назва ўстановы (арганізацыі), якую прадстаўляе аўтар (суаўтары); e-mail; выраўноўванне ўсёй інформацыі – па цэнтры;
* на беларускай, рускай і англійскай мовах: анатацыя і ключавыя словы, якія раскрываюць змест даклада; памер анатацыі – не болей 850 сімвалаў (уключаючы прабелы); шрыфт – курсіў;
* спіс выкарыстаных крыніц афармляецца ў парадку цытавання ў тэксце даклада ў адпаведнасці з Інструкцыяй ВАК Рэспублікі Беларусь, спасылкі ў тэксце даклада афармляюцца ў квадратных дужках з указаннем старонак: [2, с. 72–75].

Даклады, якія не адпавядаюць вышэйпрыведзеным патрабаванням, **НЕ РАЗГЛЯДАЮЦЦА**

Пасля тэксту даклада ўказваюцца звесткі пра аўтараў: прозвішча, імя, імя па бацьку (поўнасцю); вучоная ступень і званне (пры наяўнасці); назва (поўнасцю) і адрас установы (арганізацыі), якую прадстаўляе аўтар (суаўтары), пасада; кантактны тэлефон; е-mail.

Аргкамітэт пакідае за сабой права ўключыць атрыманыя даклады ў праграму канферэнцыі і зборнік матэрыялаў канферэнцыі або адхіліць.

МЕСЦА ПРАВЯДЗЕННЯ КАНФЕРЭНЦЫІ:

Беларуская сельскагаспадарчая бібліятэка:  
Беларусь, г. Мінск, вул. Казінца, д. 86, корп. 2

КАНТАКТЫ:

**Бабарыка-Амельчанка Вераніка Барысаўна**,  
загадчык аддзела даследчай і навукова-метадычнай дзейнасці БелСГБ  
тэл. +375 17 379-11-70

**Каракулька Юлія Алегаўна**,  
вучоны сакратар БелСГБ  
тэл. +375 17 379-00-46  
тэл./факс +375 17 379-55-00

**Капылоў Ігар Лявонавіч,**  
дырэктар Інстытута мовазнаўства імя Якуба Коласа  
тэл. +375 17 270-13-31